Tabithas fine lejlighed ligger virkelig godt. Ret tæt på centrum - og gåturen derind gennem parker er dejlig, ligesom man kan komme direkte ned til promenaden langs vandet, hvor man rundt om hjørnet for enden får smukt udsyn til operahuset og broen. Prøv endelig den åbenbart legendariske cafévogn tæt på med pies, som de reklamerer for, at berømtheder er valfartet til (også de lokale, herunder åbenbart Russell Crowe, som har boet i området) - og så den fine lille cafe L'Expressohouse, der ligger lige om hjørnet, har dejlig morgenmad, fin kaffe og rigtig venligt personale. Lejligheden er nok bedst til et par, som kan ligge i soveværelset, for inde i stuen er der altså lige nu en del larm fra køleskabet. I soveværelset kan man sove fra det med ørepropper - som i øvrigt nok er en god ide under alle omstændigheder, for selvom vejen bagved er ret stille, er der nogle gange skraldebiler, familieskænderier og lignende, som kan være ret højlydte :-) Hvis man lige skal have mere småtteri med, er poolen i kælderen virkelig lille - lad være med at forvente det store vandland. Men alt i alt: Fin lejlighed, sød og hjælpsom værtinde og klart et sted, det er værd at overnatte og bruge som base til at udforske Sydney!